Rikunarita-ORG/Wikinium huggingface dataset:
# Chen Shaomin

| Chen Shaomin |
| --- |
| Født | 孫肇修 1902 |
| Død | 14. des. 1977   |
| Beskjeftigelse | Politiker  |
| Parti | Kinas kommunistparti (1928–1977; avslutningsårsak: død) |
| Nasjonalitet | Qing-dynastiet (1902–1912; avslutningsårsak: regimeendring) Republikken Kina (1912–1949; avslutningsårsak: regimeendring) Kina (1949–) |

**Chen Shaomin** (kinesisk: 陈少敏, pinyin: *Chén Shàomǐn*, født 1902 i Kina, død 1977) var en kinesisk kommunistisk politiker.

Hun var en veteran innen kommunistpartiet, som hun var blitt medlem av i 1928, og hadde hatt en rekke viktige verv i parti og stat.

Hun var medlem av den åttende sentralkomiteen for det kinesiske kommunistparti. Under kulturrevolusjonen var hun det eneste av de 49 faste eller alternerende medlemmer som var tilstede under sentralkomiteens tolvte plenum i oktober 1968 som ikke stemte for å permanent ekskludere kommunistpartiets viseformann Liu Shaoqi fra kommunistpartiet. Hun trodde ikke på den rapporten som ble fremlagt og som «beviste» Liu Shaoqis «forræderi», og tilkjennegav tydelig at hun ikke strakk opp hånden under avstemningen ved å lene seg med hele kroppen over bordet.

Hun ble ikke gjenvalgt til den niende sentralkomiteen.

## Referanser
# Zhang Wenxiu

| Zhang Wenxiu |
| --- |
|  |
| Født | 22. mars 1986 (40 år) Dalian |
| Beskjeftigelse | Friidrettsutøver, sleggekaster  |
| Nasjonalitet | Kina |
| Sport | Friidrett |
| Høyde | 182 centimeter |
|

---

Zhang Wenxiu på Commons |

| Medaljeoversikt |
| --- |
| Friidrett |
| Konkurrerte for  Folkerepublikken Kina |
|  Olympiske leker |
| Sølv | Beijing 2008 | Sleggekast |
| Sølv | Rio de Janeiro 2016 | Sleggekast |
| Bronse | London 2012 | Sleggekast |
|  VM i friidrett |
| Sølv | Moskva 2013 | Sleggekast |
| Sølv | Beijing 2015 | Sleggekast |
| Bronse | Osaka 2007 | Sleggekast |
| Bronse | Daegu 2011 | Sleggekast |

**Wenxiu Zhang** (født 22. mars 1986 i Liaoning) er en kinesisk friidrettsutøver som konkurrerer i sleggekast.

Zhang var med i VM 2001 i Edmonton, der hun ble nr. 11. I VM 2003 kvalifiserte hun seg ikke til finalen. Bedre gikk det i VM 2005 da hun ble nummer fem. I VM i friidrett 2007 og i VM i friidrett 2011 tok hun bronse, før hun tok sølv i VM i friidrett 2013 og i VM i friidrett 2015.

I sitt første OL, Athen 2004, ble hun nummer sju. Det ble sølv på hjemmebane under OL 2008 etter et kast på 74,32 og bronse i 2012 i London. Hun tok nok en sølvmedalje under Sommer-OL 2016.

Zhangs personlige rekord er på 74,86.

## Referanser

## Eksterne lenker

* (en) Zhang Wenxiu – Olympics.com

* (en) Zhang Wenxiu – Olympic.org (arkivert)

* (en) Zhang Wenxiu – Olympedia

* (cn) Zhang Wenxiu – Kinas olympiske komité

* (en) Zhang Wenxiu – InterSportStats.com

* (en) Zhang Wenxiu – World Athletics

* (en) Zhang Wenxiu – Diamond League

* (en) Zhang Wenxiu – Track and Field Statistics

Autoritetsdata
# Cai Chusheng

| Cai Chusheng |
| --- |
|  |
| Født | 12. jan. 1906 Chaoyang |
| Død | 15. juli 1968   (62 år) |
| Beskjeftigelse | Filmregissør, manusforfatter, politiker, filmprodusent, regissør  |
| Embete | * Medlem av Den nasjonale folkekongress (3rd National People's Congress, 2nd National People's Congress, 1st National People's Congress)
 |
| Nasjonalitet | Republikken Kina (1912–1949) Kina (1949–) Qing-dynastiet (–1912) |
| IMDb | IMDb
 |
|

---

Cai Chusheng på Commons |

**Cai Chusheng** (kinesisk: 蔡楚生, pinyin: *Cài Chǔshēng*; født 12. januar 1906 i Shanghai; død 15. juli 1968) var en kinesisk filmregissør.

## Bakgrunn og virke

Cai kom fra en familie med slektsrøtter i Guangdong. Han måtte ut i arbeidslivet allerede som 12-åring. I 1927 ble han ansatt i et lite filmstudio i Shanghai. Senere ble han kjent med Zheng Zhengqiu og ble hans regiassistent fra 1929 til 1931 i filmselskapet Mingxing.

I 1931 gikk Cai over til det nystartede selskapet Lianhua og hadde året etter filmdebut med filmene *Spring in the South* og *Pink Dream*. Hans neste film, *Dawn Over the Metropolis* (1933), beskjeftiget seg med klassekonflikter, sosial urettferdighet og korrupsjon. Cai Chushengs sosialkritiske brodd ble stadig tydeligere. Med 1934-filmen *Song of the Fishermen* fikk Cai internasjonal berømmelse.

Cai Chusheng fortsatte i samme stil også etter utbruddet av den annen japansk-kinesiske krig i 1937. Blant hans viktigste filmer i denne epoken var *Xin nüxing* *(New Woman)* (1934) – den siste med Ruan Lingyu før hennes selvmord, *Lost Children* (1936) og *The Life of Mr. Wang* (1937).

Cai flyktet så til Hongkong og der ble de patriotiske filmene *Orphan Island Paradise* (1939) og *Bountless Future* (1940) til. Etter at japanerne inntok byen i 1941 dro han til Chongqing og arbewidet for *Nationalist Central Film Studio*. I 1945 vendte han tilbake til Shanghai.

I 1947 spilte han og Zheng Junli inn *Vårstormens vann flyter mot øst* *(Yi jiang chun shui xiang dong liu)*. Cai, som på denne tiden hadde tilnærmet seg kommunismen, reiste i 1948 atter til Hongkong – nå for å komme seg unna nasjonalistenes politi – og hadde i 1949 tilsyn med innspillingen av Wang Weiyis film *Tears over the Pearl River*.

Etter den kommunistiske maktovertakelse i 1949 utøvet Cai Chusheng hovedsakelig administrative oppgaver for regjeringen. Han var ansatt i det statlige filmbyrå og var tidvis dets visesjef. Cai var utsending til de første tre nasjonalkongresser og formann for Det allkinesiske forbund for filmmakere (All China Filmmakers' Association). I 1956 ble han medlem av det kinesiske kommunistiske parti.

Hans filmprodusjon i Folkerepublikken Kina omfatter bare filmen *The Waves of the Southern Sea* (1962) og offentliggjøring av noen essays om filmregi. Under kulturrevolusjonen ble han utsatt for forfølgelser, og han døde i 1968.

## Referanser

## Eksterne lenker

* (en) Cai Chusheng på Internet Movie Database

* (fr) Cai Chusheng på Allociné

* (en) Cai Chusheng hos The Movie Database
* Cai Chusheng – tysk
* zu Xin nüxing (med Foto av Cai Chusheng)
# Sun Yu

| Sun Yu |
| --- |
|  |
| Født | 21. mars 1900 Chongqing |
| Død | 11. juli 1990   (90 år) Shanghai |
| Beskjeftigelse | Filmregissør, manusforfatter, oversetter, regissør  |
| Utdannet ved | Tsinghuauniversitetet University of Wisconsin Columbia University |
| Nasjonalitet | Kina |
| IMDb | IMDb
 |
|

---

Sun Yu på Commons |

**Sun Yu** (tradisjonell kinesisk: 孫瑜; forenklet kinesisk: 孙瑜; pinyin: *Sūn Yú*, født 21. mars 1900 i Chongqing i Kina, død 11. juli 1990 i Shanghai) var en kinesisk filmregissør. Særlig i 1930-årene ble han kjent for sine sosialistiske filmer.

Sun Yu fikk sin høyere utdannelse ved Tsinghuauniversitetet i Beijing og så i 1920-årene innen drama på University of Wisconsin-Madison og Columbia University.

I begynnelsen av 1930-tallet begynte Yu å arbeide ved det venstreorienterte filmstudioet Lianhua i Shanghai, der han skulle komme til å bli en av de sentrale blant de sosialt engasjerte regissørene, sammen med blant annet Cai Chusheng og Fei Mu.

I 1950-årene ble han deportert på ordre av Mao Zedong, og hans karriere var over. Han døde i Shanghai i 1990.

## Referanser

## Litteratur

* Li Cheuk-To: «A Gentle Discourse on a Genius: Sun Yu», i *Cinemaya: The Asian Film Magazine*, Vol. II, 1991, s. 53-63, ISSN 0970-8782
* Paul G. Pickowicz: «The Theme of Spiritual Pollution in Chinese Films of the 1930s», i *Modern China* 17(1), Januar 1991, s. 38-75, ISSN 0097-7004
* Derek Elley: «Peach Blossom Dreams: Silent Chinese Cinema Remembered», i *Griffithiana*, October 1997, s. 127-180, ISSN 0393-3857
* Sun Yu: *Yinhuifanzhou: hui yi wo di yi sheng*. Shanghai: Shanghai wen yi chu ban she: Xin hua shu dian jing xiao, 1987
* Jay Leyda: *Dianying: An Account of Films and the Film Audience in China*. Cambridge, Mass: MIT Press, 1972, ISBN 0-262-12046-1
* Li Suyuan: *Chinese Silent Film History*, tr. Wang Rui et al. Beijing: China Film Press, 1997, ISBN 7-106-01259-9
* Yingjin Zhang og Zhiwei Xiao, red.: *Encyclopedia of Chinese Film*. London: Routledge, 1998, ISBN 0-415-15168-6

## Eksterne lenker

* (en) Sun Yu – kategori av bilder, video eller lyd på Commons
* (en) Sun Yu på Internet Movie Database

* (fr) Sun Yu på Allociné

* (en) Sun Yu på AllMovie

* (en) Sun Yu hos The Movie Database
* (en) Sun Yu og nasjonal film
* (en) Biografi
* (en) Filmografi
# Xia Yan

| Xia Yan |
| --- |
|  |
| Født | 30. okt. 1900 Yuhang (Det keiserlige Kina) |
| Død | 6. feb. 1995   (94 år) Beijing |
| Beskjeftigelse | Manusforfatter, oversetter, dramatiker, journalist, skribent, politiker, filmregissør, regissør  |
| Embete | * Medlem av Den nasjonale folkekongress
 |
| Utdannet ved | Kyushu Institute of Technology Zhejianguniversitetet |
| Parti | Kinas kommunistparti |
| Nasjonalitet | Kina |
|

---

Xia Yan på Commons |

**Xia Yan** (kinesisk: 夏衍, født 30. oktober 1900 i Yuhang i Hangzhou i Kina, død 6. februar 1995 i Beijing) var en kinesisk dramatiker, politiker og aktiv kulturformidler.

Xia gikk ut fra Zhejiang industriskole (浙江甲种工业学校, en teknisk skole under Zhejianguniversitetet) i 1915 . Noen år etter ble han med i 4. mai-bevegelsen og var med på demonstrasjoner i Hangzhou. Så fulgte noen år med studier i Japan. Etterhvert ble han med i marxistiske sirkler, og allerede før hjemkomsten til Kina var han en av de mer eller mindre fordekte kommunister som infiltrerte seg i Kuomintang. Etter hjemkomsten virket han først i Wuhan, så i Hongkong, og så i Shanghai. Han gikk inn i Det kinesiske kommunistparti i 1926.

Av de mange skuespillene han skrev er de mest kjente *Under Shanghais takskjegg* (《上海屋檐下》, 1937) og *Den fascistiske basille* (《法西斯细菌》, 1944). Han benyttet film for å framstille typiske kinesiske miljø. Han skrev filmmanuskriptet til Lu Xuns *Nyttårsofferet* (1956), og redigerte denne og to andre filmer basert på stykker av Ba Jin.

Han ble visekulturminister i 1960-årene, men ble utsatt for offentlig forhånelse og så satt senere åtte år i fengsel under kulturrevolusjonen. Han ble løslatt i juli 1975.

I dag er Xia Yan-prisen for filmatisk litteratur oppkalt etter ham.

## Referanser

## Eksterne lenker

* (en) Xia Yan på Internet Movie Database

* (fr) Xia Yan på Allociné

* (en) Xia Yan hos The Movie Database
* (en) Profil fra ccnt.com.cn
# Li Na (Maos datter)

| Li Na |
| --- |
| Li Na mellom sine foreldre, Jiang Qing og Mao Zedong |
| Født | 1940 Yan'an |
| Beskjeftigelse | Politiker, journalist  |
| Embete | * Member of the National Committee of the Chinese People's Political Consultative Conference (10th National Committee of the Chinese People's Political Consultative Conference)
 |
| Utdannet ved | Pekinguniversitetet |
| Far | Mao Zedong |
| Mor | Jiang Qing |
| Søsken | Mao Anlong Mao Anying Mao Anqing Li Min Yang Yuehua |
| Parti | Kinas kommunistparti |
| Nasjonalitet | Kina |
|

---

Li Na på Commons |

**Li Na** (forenklet kinesisk: 李讷; tradisjonell kinesisk: 李訥; pinyin: *Lĭ Nà*; født 1940 i Yan'an i provinsen Shaanxi i Kina), eller **Li Ne**, er datter av Mao Zedong og hans fjerde hustru Jiang Qing, og deres eneste barn sammen. At etternavnet er *Li* og ikke *Mao* skyldes at Mao Zedong i en periode kalte seg *Li Desheng* (forenklet kinesisk: 李得胜; tradisjonell kinesisk: 李得勝).

Navnene til Li Na og hennes storesøster Li Min kommer fra Bok 4 av *Analektene* av Konfucius: «*ne* yu yan er *min* yu xing» (讷于言而敏于行, «*sen* i tale og *oppriktig* i oppførsel»).

Li Na ble uteksaminert fra Pekinguniversitetet i 1966. Etterpå arbeidet hun ved *Folkets frigjøringshærs dagblad*.

Hun ble medlem av den 10. nasjonalkongressen for det kinesiske kommunistiske parti i 1973, og partisjef for fylket Pinggu nær Beijing og assisterende partisekretær for partikomiteen for Beijing fra 1974 til 1975.

Siden 2003 har Li Na vært medlem av Det kinesiske folks politisk rådgivende konferanse.

## Referanser
# Jin Yan

| Jin Yan |
| --- |
|  |
| Født | 7. apr. 1910 Seoul |
| Død | 27. des. 1983   (73 år) Shanghai |
| Beskjeftigelse | Filmskuespiller, skuespiller  |
| Ektefelle | Wang Renmei (1934–1944) Qin Yi (1947–1983) |
| Far | Pil-soon Kim |
| Nasjonalitet | Kina Kina |
|

---

Jin Yan på Commons |

**Jin Yan** (kinesisk: 金焰, opprinnelig *Kim Duk Rin* (김덕린), født 7. april 1910 i Seoul i Korea, død 7. desember 1983 i Guangzhou), også kalt *Raymond King*, var en koreanskfødt skuespiller som gjorde stor karriere i stumfilmens tid i Shanghai i Kina. Hans skuespillertalenter og utseende gav ham stor popularitet i Kina i 1930-årene. Han fikk tilnavn som «Keiseren av kinoen» og «Shanghais Rudolph Valentino».

Etter Japans kolonisering av Korea emigrerte hans familie i 1912 til Nordkina. De ble kinesiske statsborgere.

Fra 1927 var Jin tilknyttet filmselskapet Mingxing i Shanghai. Et gjennombrudd i hans karriere var hovedrollen som sverdkjemper i *Fengliu jianke* (1929) av regissøren Sun Yu. Han hadde et bredt rollespekter, men var særlig innovativ som ung maskulin helt med sosial bakgrunn. I 1930-årene samspilte han ofte med skuespillerinnen Ruan Lingyu. Han spilte da i mange filmer redigert av Bu Wancang, som for eksempel som stor filmstjerne som frivillig melder seg til krigstjeneste i *Sange modeng nü xing* *(Tre moderne kvinner)* (1933). Særlig fremheves gjerne hans rolletolkning som matros i Wu Yonggangs *Lang tao sha* (1936). Denne rollefiguren i denne visuelt eksperimentelle film har drept sin hustrus elsker og må til slutt dele livet på en øde og isolert øy sammen med kriminalkommissaren som hadde vært på sporet av ham.

Jin arbeidet regelmessig som filmskuespiller frem til 1940, men hadde så et avbrudd fram til 1947 fa han opptrådte i *Ying chun qu*. Hans to siste roller hadde han i filmene *Muqin* (1956) og *Baofengzhong de xiongying* (1957).

## Referanser

## Eksterne lenker

* (en) Jin Yan på Internet Movie Database

* (en) Jin Yan hos The Movie Database
* The Emperor: Jin Yan
# Zheng Junli

| Zheng Junli |
| --- |
|  |
| Født | 6. des. 1911 Shanghai |
| Død | 23. apr. 1969   (57 år) Shanghai |
| Beskjeftigelse | Skuespiller, filmregissør, filmskuespiller, regissør  |
| Embete | * Member of the National Committee of the Chinese People's Political Consultative Conference (4th National Committee of the Chinese People's Political Consultative Conference, 3rd National Committee of the Chinese People's Political Consultative Conference)
 |
| Parti | Kinas kommunistparti |
| Nasjonalitet | Kina Kina |
| IMDb | IMDb
 |
|

---

Zheng Junli på Commons |

**Zheng Junli** (kinesisk: 鄭君里, pinyin: *Zhèng Jūnlǐ*; født 6. desember 1911 i Shanghai; død 23. april 1969) var en kinesisk skuespiller og filmregissør.

Zheng Junli ble født inn i en kantonesisk familie bosatt i Shanghai. Han begynte etter sin utdannelse ved Nanguo Art School som teaterskuespiller. Fra 1932 av var han ansatt som skuespiller av filmselskapet Lianhua. Han spilte i Sun Yus *Wild Rose* (1932), *Loving Blood of the Volcano* (1932) og *The Big Road* (1934), og sammen med Ruan Lingyu i Cai Chushengs *New Women* (1934).

Etter den annen japansk-kinesiske krig var han hovedsakelig filmregissør. Hans mest fremgangsrike filmer var *Yi jiang chun shui xiang dong liu* (regissert sammen med Cai Chucheng) med Bai Yang i hovedrollen, og anti-Kuomintang-filmen *Crows and Sparrows*. Etter den kommunistiske maktovertagelsen i 1949 foerble Zheng i Fastlands-Kina og redigerte flere filmer i noen år, blant annet filmbiografier om Nie Er og Lin Zexu. Hovedrolle i begge filmer hadde Zhao Dan.

## Referanser

## Eksterne lenker

* (en) Zheng Junli på Internet Movie Database

* (fr) Zheng Junli på Allociné

* (en) Zheng Junli hos The Movie Database
* Om *Crows and Sparrows*
* Om *DYi jiang chun shui xiang dong liu*
# Takrør

| Takrør
 |
| --- |
|  |
| Nomenklatur |
| *Phragmites australis* (Cav.) Trin. ex. Steud. |
| Synonymi |
| *Arundo phragmites*, *Phragmites altissimus*, *Phragmites berlandieri*, *Phragmites communis*, *Phragmites dioicus*, *Phragmites maximus*, *Phragmites phragmites*, *Phragmites vulgaris* |
| Populærnavn |
| takrør, rørgress, vannrør, piperør |
| Klassifikasjon |
| Rike | planter  |
| Gruppe | blomsterplanter  |
| Gruppe | enfrøbladete planter  |
| Orden | grasordenen  |
| Familie | grasfamilien  |
| Underfamilie | Arundinoideae  |
| Tribus | Molinieae  |
| Slekt | takrørslekta  |
| Økologi
 |
| Habitat:
 | myr, sjøer og på havstrand
 |
| Utbredelse:
 | tempererte og tropiske områder
 |

**Takrør** er en planteart i grasfamilien, og eneste art i slekten *Phragmites*. Gresset kan bli opptil tre meter høyt. Bladene er brede, og toppen er stor og svart-fiolett.

## Navn

Det norske navnet kommer av at planten har vært brukt som materiale til tak. Det har vært brukt som konstruksjonselement i arkitekturen i Sumer siden ca. 3000 f.Kr.

## Takrørsumper

Takrør vokser ved alle slags vann hvor de gjerne danner rørsumper, men de største bestandene finnes nok knyttet til næringsrike forhold. Takrørskogen er viktig for en del fugler, blant annet enkelte sangere, og pungmeis. Svaler som overnattet i takrørskogen kan ha gitt opphav til troen på at svalene overvintret på bunnen av sjøer.[*trenger referanse*] Svaler som døde på nattekvist kan ha styrket denne troen, for det lå da svaler i vannet.[*trenger referanse*] Utbredelsen av takrør synes å ha økt i de senere år (etter 1970-årene?).[*trenger referanse*] I Østfold er det store takrørskoger nord for Fredrikstad.

## Bruk

Takrør blir som navnet antyder brukt til taktekking. Slike tak kalles halmtak, selv om de ikke er laget av halm. På grunn av det høye silisiumdioksid-innholdet i stenglene, kan slike tak holde seg i mange år før det må skiftes. I Norge har det ikke vært vanlig med slike tak, men de har vært blant de vanligste takkonstruksjonene på landet i Danmark, Tyskland og England.

Rotstokkene til takrør inneholder rikelig med stivelse og sukker. Av den grunn er planten en potensiell matressurs i uår. De kan brukes for å framstille mel.

## Galleri

* Bestand i en tysk innsjø
* Blad med de karakteristiske «knekkene»
* Leddknuter med hårkrans
* Blomst
* Fruktstand

## Referanser

## Eksterne lenker

* (en) *takrør* – oversikt og omtale av artene i WORMS-databasen

* (en) *takrør* i Encyclopedia of Life

* (en) *takrør* i Global Biodiversity Information Facility

* (no) *takrør* hos Artsdatabanken

* (sv) *takrør* hos Dyntaxa

* (en) *takrør* hos ITIS

* (en) *takrør* hos NCBI

* (en) *takrør* hos The International Plant Names Index

* (en) *takrør* hos Tropicos

* (en) *takrør* hos GrassBase

* (en) *Kategori:Phragmites australis* – bilder, video eller lyd på Wikimedia Commons
# Yeh Chun-chan

| Yeh Chun-chan |
| --- |
|  |
| Født | 1914 Hong'an |
| Død | 5. jan. 1999   |
| Beskjeftigelse | Esperantist, skribent, oversetter |
| Embete | * Universal Esperanto Association committee member
 |
| Utdannet ved | [Q?]**Mangler etikett Q10926171

Wuhanuniversitetet Q10926171 |
| Nasjonalitet | Kina |
| Språk | Esperanto, kinesisk |
| Medlem av | Universala Esperanto-Asocio |

**Yeh Chun-chan** eller **Chun-chan Yeh** (kinesisk: 叶君健, pinyin: *Ye Junjian* født i 1914 i Hong'an i Hubei, død 5. januar 1999) var en kinesisk forfatter og oversetter. Når han skrev på esperanto benyttet han psevdonymet **Cicio Mar**.

Yeh vokste opp i en liten fjellby nær Changjiang. Da han var 14 år dro han derfra for å gå på skole i Shanghai. Senere studerte han litteratur ved Wuhanuniversitetet. I 1944 reiste han til England og forsket i engelsk litteratur ved King's College i Cambridge. Han begynte å skrive i England. Etter borgerkrigens slutt vendte han til Kina. I årene 1950-74 utgav Yeh et tidsskrift på engelsk om kinesisk litteratur. Han har skrevet romaner, noveller og essayer. Dessuten har han oversatt bl.a. Aiskylos, H.C. Andersen og Virginia Woolf.

## Referanser

## Eksterne lenker

* cicio mar--- plumo talenta (på esperanto)
# Sun Li

| Sun Li |
| --- |
| Født | 4. apr. 1913 Anping |
| Død | 11. juli 2002   (89 år) Tianjin |
| Beskjeftigelse | Skribent  |
| Nasjonalitet | Kina |

**Sun Li** (kinesisk: 孙犁, født 1913 i Anping i Hebei i Kina, død 11. juli 2002) var kinesisk roman- og novelleforfatter.

Hans bok *Baiyangdian jishi* fra 1973 ble oversatt til svensk og utgitt samme år som «Den bittra striden. Revolutionsberättelser från Kina».

Likesom mange av sine kolleger tvang det repressive politiske klimaet i slutten av 1950-årene Sun bort fra forfattervirket, og han kunne først gå tilbake til sitt yrke i 1977, året etter Mao Zedongs død.

## Bibliografi

* *Sun Li Quanji* (Sun Lis samlede verker), 11 bind, 孙犁全集（1-11册), Beijing: People's Literature Press, 2004, ISBN 7-02-004645-2

## Trivia

Sun Li (孫立) er også navnet på en skikkelse i Fortellinger fra myrlandet, men navnene skrives med forskjellige skrifttegn for «Li» og uttalen er også forskjellig på kinesisk.

## Referanser
# Zhang Leping

| Zhang Leping |
| --- |
| Født | 10. nov. 1910 Jiaxing |
| Død | 27. sep. 1992   (81 år) Shanghai |
| Beskjeftigelse | Tegneserietegner, animatør, manhuajia  |
| Nasjonalitet | Kina |
| Gravlagt | Mausoleum of Soong Ching Ling |
| Utmerkelser | Prix du patrimoine (2015) |
|

---

Zhang Leping på Commons |

**Zhang Leping** (kinesisk: 張樂平; pinyin: **Zhāng Lèpíng**; født 10. november 1910 i Jiaxing i Zhejiang i Kina, død 27. september 1992) var en kinesisk tegner.

I 1935 skapte Zhang figuren *Sanmao* (kinesisk: 三毛; pinyin: *Sān máo*), et foreldreløst barn i Shanghai i 1930- og 1940-årene. Med denne karikaturserien ville han vise hvordan barn led under den annen kinesisk-japanske krig. Figuren ble svært populær.

Andre manhuaer tegnet av Zhang (som *Mr. Wang* og *Miss Bee*) ble aldri så populære som Sanmao, som det også ble laget filmer om.

## Referanser
# Qian Zhongshu

| Qian Zhongshu |
| --- |
|  |
| Født | 21. nov. 1910 Wuxi |
| Død | 19. des. 1998   (88 år) Beijing |
| Beskjeftigelse | Skribent, oversetter, litteraturviter, litterat, sinolog  |
| Utdannet ved | Tsinghuauniversitetet Exeter College |
| Ektefelle | Yang Jiang (1935–1998) |
| Far | Qian Jibo |
| Barn | Qian Yuan |
| Nasjonalitet | Kina Kina |
|

---

Qian Zhongshu på Commons |

**Qian Zhongshu** (forenklet kinesisk: 钱锺书, tradisjonell kinesisk: 錢鍾書, pinyin: *Qián Zhōngshū*, Wade-Giles: *Ch'ien Chung-shu*; født 21. november 1910 i Wuxi i provinsen Jiangsu i Kina, død 19. desember 1998 i Beijing) var en kinesisk forfatter og akademiker. Han er kjent for humor og vidd, dyp lærdom i klassisk kinesisk litteratur og lærde sammenligninger mellom de kinesiske og vesterlandske kulturer.

Hans mest kjende verk, den satiriske romanen 圍城，围城 (1949), oversatt til engelsk som *Fortress Besieged*, er en av de mest velkjente romanene innen moderne kinesisk litteratur. Den ble grunnlag for en TV-serie i 1990-årene. Qian Zhongshus prosa anses å høre til den vakreste som er blitt skrevet på kinesisk.

Han var gift med forfatteren og oversetteren Yang Jiang.

## Referanser

## Litteratur

* Christoph Anderl (utg.): *Studies in Chinese language and culture*. Oslo: Hermes Academic 2006.
* Yang Jiang: *We Three* (我們仨 Women san). Hong Kong: Oxford UP 2003
* Hong Yu: *Prinzip - Kritik - Methode. Studien zu Qian Zhongshus Guan zhui bian*. München : Univ.Diss. 2002.
* Monika Motsch: *Mit Bambusrohr und Ahle. Von Qian Zhongshus Guanzhuibian zu einer Neubetrachtung Du Fus*. Frankfurt am Main : Lang 1994.
* Michael Friedrich: *Guanzhui Bian*. i: Kindlers Neues Literaturlexikon, Bd. 13 (1991), s. 779 f.
* Stephan von Minden: *Weicheng*. i: Kindlers Neues Literaturlexikon, Bd. 13 (1991), s. 780 f.
* Monika Motsch: *Nachwort* zur deutschen Übersetzung von "Die umzingelte Festung" (1988), s. 421-441
* Yang Jiang: *Weicheng yanjiu*. Taipei : Chengwen 1980.
* Yang Jiang: 記錢鍾書與《圍城》， 记钱锺书与《围城 1985. i: *Yang Jiang's Selected Prose* (杨绛散文). Hangzhou : Zhejiang Literary Press 1994.
* Yang Jiang: *Ganxiao liu ji* Beijing : Sanlian 1981. *Six Chapters from My Life "Downunder"* oversatt av Howard Goldblatt. Seattle: Univ. of Washington. Hong Kong : Chinese UP 1984.
* Monika Motsch: *Kurze Bibliographie. Wichtigste Werke von Qian Zhongshu.* i: "Die umzingelte Festung" (1988), s. 448 f.
* Theodore D. Huters: *Qian Zhongshu*. Boston : Twayne 1982.
* Theodore D. Huters: *Traditional innovation: Qian Zhong-shu and modern Chinese letters*. Ann Arbor, Mich. : UMI 1977.
* Hsia Chih-tsing: *A history of modern Chinese fiction*, Bloomington: Indiana University Press. 1999. ISBN 0-253-21311-8

## Eksterne lenker

* Cultural China